CELEX: 32004R1235
Language: hu
Date: 2004-07-05 00:00:00
Title: A Bizottság 1235/2004/EK rendelete (2004. július 5.) annak meghatározásáról, hogy milyen mértékben lehet helyt adni az 1081/1999/EK rendelet alapján, egyes alpesi és hegyi fajtájú bikák, tehenek és üszők vonatkozásában benyújtott importjogosultsági kérelmeknek

6.7.2004   
            
            
               HU
            
            
               Az Európai Unió Hivatalos Lapja
            
            
               L 235/3
            
         
      A BIZOTTSÁG 1235/2004/EK RENDELETE
   
   (2004. július 5.)
   annak meghatározásáról, hogy milyen mértékben lehet helyt adni az 1081/1999/EK rendelet alapján, egyes alpesi és hegyi fajtájú bikák, tehenek és üszők vonatkozásában benyújtott importjogosultsági kérelmeknek
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a borjú-és marhahús piacának közös szervezéséről szóló, 1999. május 17-i 1254/1999/EK tanácsi rendeletre (1),
   tekintettel 1999. május 26-i 1081/1999/EK bizottsági rendeletre importvámkontingensek nyitásáról és működtetéséről a nem vágásra szánt, egyes alpesi és hegyi fajtához tartozó bikák, tehenek és üszők számára, az 1012/98/EK rendelet hatályon kívül helyezéséről és az 1143/98/EK rendelet (2) módosításáról és különösen annak 5. cikkére,
   mivel:
   
               (1)
            
            
               Az 1081/99/EK rendelet 2. cikkének (2) bekezdése előírja, hogy az úgynevezett hagyományos importőrök számára a két vámkontingens keretében fenntartott mennyiségeket a 2001. július 1. és 2004. június 30. közötti időszakban megvalósult behozatal arányában kell felosztani.
            
         
               (2)
            
            
               Az idézett rendelet 2. cikkének (3) bekezdésében említett gazdasági szereplők tekintetében a két vámkontingens keretében rendelkezésükre álló mennyiségek újrafelosztása a kért mennyiségek arányában történik. Mivel a kért mennyiségek meghaladják a rendelkezésre álló mennyiségeket, egy egységes százalékos csökkentési arány állapítandó meg,
            
         ELFOGADTA EZT A RENDELETET:
   1. cikk
   (1)   Minden, az 1081/1999/EK rendelet rendelkezéseinek megfelelően, a 09.0001 tételszám vonatkozásában benyújtott importjogosultság iránti kérelem teljesítésre kerül a következő mennyiségek mértékéig:
   
               a)
            
            
               az 1081/1999/EK rendelet 2. cikke (1) bekezdése a) pontjának értelmében importált mennyiségek esetében azok 23,4035 %-a;
            
         
               b)
            
            
               az 1081/1999/EK rendelet 2. cikke (1) bekezdése b) pontjának értelmében igényelt mennyiségek esetében azok 9,9337 %-a.
            
         (2)   Minden, az 1081/1999/EK rendelet rendelkezéseinek megfelelően, a 09.0003 tételszám vonatkozásában benyújtott importjogosultságok iránti kérelem teljesítésre kerül a következő mennyiségek mértékéig:
   
               a)
            
            
               az 1081/1999/EK rendelet 2. cikke (1) bekezdése a) pontjának értelmében importált mennyiségek esetében azok 24,8086 %-a;
            
         
               b)
            
            
               az 1081/1999/EK rendelet 2. cikke (1) bekezdése b) pontjának értelmében igényelt mennyiségek esetében azok 7,7922 %-a.
            
         2. cikk
   Ez a rendelet 2004. július 6-án lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. július 5-én.
      
         
            a Bizottság részéről
         
         J. M. SILVA RODRÍGUEZ
         
         
            mezőgazdasági főigazgató
         
      
   
   
      (1)  HL L 160., 1999.6.26., 21. o. A legutóbb az 1782/2003/EK rendelettel (HL L 270., 2003.10.21., 1. o.) módosított rendelet.
   
      (2)  HL L 131., 1999.5.27., 15. o. A legutóbb az 1096/2001/EK rendelettel (HL L 150., 2001.6.6., 33. o.) módosított rendelet.